Passagerne tælles [[stikprøve]]vis ved hjælp af såkaldte tællebusser, der er udvalgte busser med indbygget computer, der blandt andet tæller antallet af passagerer, der står på og af. Konceptet med tællebusser er ikke specielt for E-busserne men blev indført generelt efter forsøg med det i begyndelsen af 1980'erne. I 2008 var der 92 tællebusser i hele [[Hovedstadsområdet]], der var indsat, så alle ture blev talt mindst en hverdag om måneden og tilsvarende for lørdag og søndag hvert kvartal.<ref>''Busdivisionen 1984-1995'', s. 10-11, af Kai W. Mosgaard. Sporvejshistorisk Selskab, 1996. {{ISBN|87-87589-85-0}}</ref><ref>[http://www.trafikdage.dk/papers_2008/mette_haugsted_johansen_169.pdf ''WebGIS i Trafikselskabet Movia''], s. 2, af Mette Haugsted Johansen. Trafikdage på Aalborg Universitet 2008. {{ISSN|1603-9696}}</ref> Ved den efterfølgende opregning af tallene tilføjes desuden ekstrakørsel og et tillæg for 0-2-årige børn, der ikke tælles automatisk.<ref name="Statistik" />
Historie Foreninger Organisationer